ai4bharat/Pralekha huggingface dataset:
ஜல்சக்தி அமைச்சகம்
ஜல்ஜீவன் இயக்கத்தின்கீழ் கடந்த 35 மாதங்களில் ஊரகப்பகுதிகளில் உள்ள 34% வீடுகளுக்கு குழாய் மூலம் குடிநீர் இணைப்பு வழங்கப்பட்டுள்ளது
நாட்டில் 2024 ஆம் ஆண்டிற்குள் ஊரகப் பகுதிகளில் உள்ள அனைத்து வீடுகளுக்கும் குழாய் மூலம் குடிநீர் இணைப்பு வழங்குவதற்கு மத்திய அரசு மாநில அரசுகளுடன் இணைந்து கடந்த 2019 ஆம் ஆண்டு ஆகஸ்ட் மாதம் முதல் ஜல்ஜீவன் இயக்கத்தை செயல்படுத்தி வருகிறது.
இந்த இயக்கம் அறிவிக்கப்பட்ட போது இருந்த 18.93 கோடி ஊரகப்பகுதி வீடுகளில் கடந்த 35 மாதங்களில் 6.57 கோடி வீடுகளுக்கு  குழாய் மூலம் குடிநீர் இணைப்பு வழங்கப்பட்டுள்ளது. இதன் மூலம் நாட்டில் மொத்தமுள்ள 19.15 கோடி வீடுகளில் 9.81 கோடி வீடுகளுக்கு  குழாய் மூலம் குடிநீர் இணைப்பு வழங்கப்பட்டுள்ளதாக மத்திய அரசு வெளியிட்டுள்ள அறிக்கையில் கூறப்பட்டுள்ளது. தமிழ்நாட்டில் உள்ள 19 லட்சத்து 15 ஆயிரம் ஊரகப்பகுதி வீடுகளில் இதுவரை 9 லட்சத்து 80 ஆயிரம் வீடுகளுக்கு குழாய் மூலம் குடிநீர் இணைப்பு வழங்கப்பட்டுள்ளது.
நடப்பு நிதியாண்டு செயல்திட்டத்தின்படி, தமிழ்நாட்டில் 28 லட்சத்து 48 ஆயிரம் ஊரகப்பகுதி வீடுகளுக்கு குழாய் மூலம் குடிநீர் இணைப்பு வழங்க திட்டமிடப்பட்டுள்ளது. இத்தகவலை மக்களவையில் மத்திய இணையமைச்சர் திரு பிரஹலாத் சிங் படேல் எழுத்துப்பூர்வமாகத் தெரிவித்தார்.
மேலும் விவரங்களுக்கு இதன் ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1843387
ஜல்சக்தி அமைச்சகம்
கழிவுநீர் மேலாண்மைக்கான சுஜ்லம் 2.0 பிரசாரம் : மத்திய ஜல்சக்தி அமைச்சர் தொடக்கம்
கழிவுநீர் மேலாண்மைக்கான சுஜ்லம் 2.0 பிரசாரத்தை மத்திய ஜல்சக்தி அமைச்சர் திரு. கஜேந்திர சிங் செகாவத் காணொலி காட்சி மூலம் தொடங்கி வைத்தார். உலக தண்ணீர் தினத்தை முன்னிட்டு குடிநீர் மற்றும் வடிகால் துறை இந்நிகழ்ச்சியை நேற்று நடத்தியது.
இந்நிகழ்ச்சியில் கழிவுநீர் மேலாண்மை குறித்து கூட்டு ஆலோசனை ஒப்பந்தத்தில் ஜல்சக்தி அமைச்சகம் உட்பட மத்திய அரசின் 9 அமைச்சகங்கள் கையெழுத்திட்டன.
இந்நிகழ்ச்சியில் பேசிய மத்திய அமைச்சர் திரு. கஜேந்திர சிங் செகாவாத் கூறியதாவது:
இந்தாண்டு கருப்பொருள் ‘நிலத்தடி நீர்: கண்ணுக்கு தெரியாததை காணச் செய்வது. நிலத்தடி நீரை நாம் பார்க்க முடியாது. ஆனால் இதன் தாக்கம் அனைத்து இடங்களிலும் தெரிகிறது. இதில் கவனம் செலுத்த சுஜ்லம் 2.0 பிரசாரத்தை ஜல்சக்தி அமைச்சகம் தொடங்கியுள்ளது. மக்கள் பங்களிப்பு மூலம் கழிவுநீர் மேலாண்மையை மேற்கொள்வது தான் இந்த பிரசாரத்தின் நோக்கம். இந்த பிரசாரம் மூலம், மக்கள், பஞ்சாயத்துக்கள், பள்ளிகள் மற்றும் அங்கன்வாடிகளை கழிவுநீர் மேலாண்மைக்கு பயன்படுத்த நாங்கள் திட்டமிட்டுள்ளோம். கழிவு நீரை அது உற்பத்தியாகும் இடத்திலேயே சுத்தம் செய்ய முடியும். அவற்றை தேங்கவிட்டால், மிகச் பெரிய சவாலாகிவிடும். உறிஞ்சு குழிகள் அமைப்பதன் மூலம் கழிவுநீர் பிரச்னைக்கு தீர்வு காண முடியும்.
கழிவுநீர் மேலாண்மை நடவடிக்கைகளை மேற்கொள்வதற்கான நிதியை இரண்டாவது கிராம தூய்மை இந்தியா திட்டம் அல்லது 15வது நிதி ஆணைய மானியம் அல்லது மகாத்மா காந்தி தேசிய ஊரக வேலைவாய்ப்பு உறுதி திட்டம் அல்லது இவை அனைத்தையும் ஒன்றாக இணைத்து திரட்ட முடியும். இந்த பிரசாரம், மக்களை கூட்டாக இணைந்து கழிவுநீர் மேலாண்மை நடவடிக்கைகளில் ஈடுபட வழிவகுக்கும். இதை மாநிலம், மாவட்டம் மற்றும் உள்ளூர் அளவில் மேற்கொள்ள வேண்டும்.
சுஜ்லம் 2.0 திட்டத்தை தூய்மை பணியாளர்கள், சுய உதவிக் குழு தலைவர்கள் என அனைத்து தரப்பினரும் உள்ளூர் அளவில் மேற்கொள்ள வேண்டும்.
இவ்வாறு மத்திய அமைச்சர் பேசினார்.
கழிவு நீர் மேலாண்மையில், உலகளவில் மேற்கொள்ளப்படும் நடைமுறைகளை, யுனிசெப் அமைப்பின் தண்ணீர் மற்றும் சுகாதாரப் பிரிவு தலைவர் திரு. நிகோலஸ் ஆஸ்பெர்ட் பகிர்ந்து கொண்டார்.
மேலும் விவரங்களுக்கு, இந்த ஆங்கில செய்தி குறிப்பை காணவும்:
https://pib.gov.in/PressReleasePage.aspx?PRID=1808621
ரசாயனம் மற்றும் உரங்கள் அமைச்சகம்
உலக அளவில் பொட்டாஷ் விநியோகத்தில் மிகப்பெரிய நிறுவனமான கனடாவின் கான்போடெக்சுடன இந்திய உர நிறுவனங்கள் புரிந்துணர்வு ஒப்பந்தத்தில் கையெழுத்திட்டுள்ளன
வேளாண் சமூகத்துக்கு நீண்ட காலத்திற்கு உரம் கிடைப்பதை உறுதி செய்யும் நடவடிக்கையாக இந்தியாவின் உர நிறுவனங்களான கோரமண்டல் இன்டர்நேஷனல், சம்பல் உரங்கள் மற்றும் இந்திய பொட்டாஷ் நிறுவனங்கள் கனடாவின் கான்போடெக்ஸ் நிறுவனத்துடன், செப்டம்பர் 27,2022 அன்று புரிந்துணர்வு ஒப்பந்தத்தில் கையெழுத்திட்டன. இந்த ஒப்பந்தம், மத்திய ரசாயணம் மற்றும் உரத்துறை அமைச்சர் டாக்டர் மன்சுக் மாண்டவியாவிடம் இன்று வழங்கப்பட்டது. உலக அளவில் பொட்டாஷ் விநியோகத்தில் மிகப்பெரிய நிறுவனமான கனடாவின் கான்போடெக்ஸ் ஆண்டுக்கு 130 லட்சம் மெட்ரிக் டன் அளவில் உற்பத்தி செய்து ஏற்றுமதி செய்து வருகிறது.
இதுகுறித்து தெரிவித்த டாக்டர் மன்சுக் மாண்டவியா, விநியோகம் மற்றும் விலையில் உள்ள நிலையற்ற தன்மையை இந்த ஒப்பந்தம், குறைக்கும் என்றும், நீண்ட காலத்திற்கு பொட்டாஷ் உரம் இந்தியாவிற்கு கிடைப்பது உறுதி செய்யப்படும் என்றும் அவர் குறிப்பிட்டார்.
இந்திய உர நிறுவனங்களுக்கு 3 ஆண்டு காலத்திற்கு ஆண்டுக்கு 15 லட்சம் மெட்ரிக் டன் பொட்டாஷை கனடாவின் கான்போடெக்ஸ் நிறுவனம் விநியோகம் செய்யும் என்று கூறினார்.
மேலும் இந்த ஒப்பந்தம் மூலம், வேளாண் சமூகத்தின் நலனும், நாட்டின் உணவு பாதுகாப்பும் உறுதி செய்யப்படும் என்று டாக்டர் மன்சுக் மாண்டவியா குறிப்பிட்டார்.
மேலும் விவரங்களுக்கு இந்த ஆங்கில செய்திக்குறிப்பைக் காணவும்: https://pib.gov.in/PressReleasePage.aspx?PRID=1862849
பிரதமர் அலுவலகம்
மத்தியப்பிரதேசம் உதயமான தினத்தையொட்டி பிரதமர் வாழ்த்து
மத்தியப்பிரதேசம் உருவான தினமான இன்று பிரதமர் திரு நரேந்திர மோடி அம்மாநில மக்களுக்கு வாழ்த்து தெரிவித்துள்ளார்.
1956-ஆம் ஆண்டு நவம்பர் 1-ம் தேதி மத்தியப்பிரதேச மாநிலம் உருவாக்கப்பட்டது.
“மத்தியப்பிரதேசம் ஏராளமான இயற்கை வளங்களைக் கொண்டதாகும். அதன் செழுமையான பன்முக கலாச்சாரம், முன்னேற்றப்பாதையில் தொடர்ந்து பீடுநடை போடும்” என்று பிரதமர் கூறியுள்ளார்.
Narendra Modi
✔@narendramodi
मध्य प्रदेश के स्थापना दिवस पर राज्य के निवासियों को हार्दिक शुभकामनाएं। मैं कामना करता हूं कि प्राकृतिक संपदा से परिपूर्ण और सांस्कृतिक विरासत से समृद्ध यह प्रदेश निरंतर प्रगति और विकास की राह पर आगे बढ़े।
பிரதமர் அலுவலகம்
இஸ்ரேல் தினத்தை முன்னிட்டு பிரதமர் திரு நரேந்திர மோடி அளித்த வாழ்த்து செய்தியின் தமிழ் மொழிபெயர்ப்பு
வணக்கம்!
ஷாலோம்!
இஸ்ரேலின் 75வது சுதந்திர தினத்தை முன்னிட்டு, இந்திய அரசு மற்றும் அனைத்து இந்தியர்கள் சார்பாகவும், அனைத்து இஸ்ரேலிய நண்பர்களுக்கும் எனது அன்பான வாழ்த்துக்களை தெரிவித்துக் கொள்கிறேன். இந்த ஆண்டு நமது தூதரக உறவின் முப்பதாவது ஆண்டு நிறைவையும் கொண்டாடுகிறோம். இந்த அத்தியாயம் புதியதாக இருந்தாலும், நம் இரு நாடு இடையேயான உறவுகளின் வரலாறு மிகவும் பழமையானது. வரும் ஆண்டுகளில் நமது உறவு மேலும் வலுவடையும் என்று நம்புகிறேன்.
நன்றி!
தோடா ரப்பா!
பொறுப்புத்துறப்பு- இது பிரதமர் மோடி அளித்த வாழ்த்து செய்தியின் தோராயமான மொழிபெயர்ப்பு. அசல் செய்தி இந்தியில் வழங்கப்பட்டது.
PIB Headquarters
புலம்பெயர்ந்த தொழிலாளர்களுக்கு நிவாரணப் பொருட்கள் விநியோகம்
கொரரோனா தொற்று பரவுவதைக் கட்டுப்படுத்த பொது ஊரடங்கு தொடர்வதால், மத்திய அரசின் பல்வேறு கட்டுமான நிறுவனங்களில் பணிபுரிந்து வந்த ஏராளமான தொழிலாளர்கள் பல இடங்களில் தவித்து வருகின்றனர்.
அவர்களது சிரமத்தைக் குறைக்கும் வகையில், தமிழ்நாடு மற்றும் புதுச்சேரிக்கான மத்திய துணைத் தலைமை தொழிலாளர் நல ஆணையர் பல்வேறு தீவிர நடவடிக்கைகளை எடுத்துள்ளார். தமிழகத்தில், சென்னை முதல் கன்னியாகுமரி வரை, 59 பணியிடங்களில் வேலை பார்த்து வந்த மொத்தம் 20,054 தொழிலாளர்கள் கண்டறியப்பட்டனர். அவர்கள் அனைவரும் வேறு மாநிலங்களைச் சேர்ந்தவர்கள்.
அத்தகைய தொழிலாளர்களுக்கு மத்திய அரசின் உத்தரவின்படி, நிவாரண உதவிகளை வழங்குவது பற்றி, தமிழக அரசுடன் மத்திய துணைத் தலைமை தொழிலாளர் ஆணையர் தீவிரமாக கோரினார்.
அக் கோரிக்கை ஏற்கப்பட்டு அதன்படி, தமிழக அரசால் நுகர்பொருள் வாணிபக் கழகம் மூலம் இந்தத் தொழிலாளர்களுக்கு, 341 டன் நிவாரணப் பொருட்கள் ஏற்பாடு செய்யப்பட்டது. இந்தப் பொருட்களின் மதிப்பு ரூ.1,27,59,358/- ஆகும்.
மே 4-ம்தேதி, சென்னையில், இந்த நிவாரணப் பொருட்கள் மத்திய தொழிலாளர் துணைத் தலைமை ஆணையர் திரு. வீ .முத்து மாணிக்கத்தால் விநியோகிக்கப்பட்டது. ஒவ்வொரு தொழிலாளிக்கும் 15 கிலோ அரிசி, ஒரு கிலோ பருப்பு, ஒரு கிலோ சமையல் எண்ணெய் ஆகியவற்றைக் கொண்ட தனி தொகுப்பு வழங்கப்பட்டது. உணவு பொருள்களை பெற்றுக்கொண்ட தொழிலாளர்கள் மாண்புமிகு தமிழக முதல்வர் அவர்களுக்கு தங்கள் மன மார்ந்த நன்றிகளை தெரிவித்தனர்.
மண்டல தொழிலாளர் நல ஆணையர்கள் திரு. சிவராஜன், திரு. அண்ணாதுரை, உதவி தொழிலாளர் நல ஆணையர் திரு. பிரவீன் பாண்டி மோகன்தாஸ், அமலாக்க அதிகாரி திரு. சங்கர ராவ் மற்றும் முதன்மை வேலை அளிக்கும் நிறுவன அதிகாரிகள், ஒப்பந்ததாரர்கள், கட்டுமான நிறுவனங்களின் பிரதிநிதிகள் இந்த நிகழ்ச்சியில் கலந்து கொண்டனர்.
இதேபோல் ஏற்கனவே ஏப்ரல் 5ம் தேதி 84,14,406/- மதிப்புள்ள 224 டன் நிவாரணப் பொருட்கள் மேற்படி புலம் பெயர்ந்த தொழிலாளர்களுக்கு வழங்கப்பட்டது.
நாட்டிலேயே, தமிழகத்தில் மட்டுமே மத்திய தொகுப்பில் வரும் புலம் பெயர்ந்த தொழிலாளர்களுக்கு இது போன்ற உணவுப் பொருட்கள் மத்திய தொழிலாளர் ஆணையரால் வழங்கப்படுகிறது என சென்னை, மத்திய தொழிலாளர் ஆணையர் திரு. வீ.முத்து மாணிக்கம் வெளியிட்டுள்ள செய்திக்குறிப்பில் தெரிவித்துள்ளார்.
(Visitor Counter : 141
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
இந்திய பாரம்பரிய முறைகளை கொரோனா மீட்டு தந்துள்ளது: அமைச்சர் டாக்டர் ஜிதேந்திர சிங்
கைகளை சுத்தம் செய்தல், இருகரம் கூப்பி வணங்குதல் போன்ற இந்திய பாரம்பரிய முறைகளை கொரோனா நமக்கு மீட்டு தந்திருப்பதாக மத்திய வடகிழக்கு மாகாணங்கள் வளர்ச்சிக்கான இணை அமைச்சரும் , பிரதமர் அலுவலகம், பணியாளர் பொதுமக்கள் குறைகள், ஓய்வூதியம், அணுசக்தி மற்றும் விண்வெளி இணை அமைச்சருமான டாக்டர் ஜிதேந்திர சிங் தெரிவித்துள்ளார்.
சுகாதாரத்திற்கு நாட்டின் முதன்மை உரிமை வழங்கப்பட வேண்டும் என்பதையும், சமூக இடைவெளி, சுகாதாரம், தூய்மை, யோகா, ஆயுர்வேதம் மற்றும் இதர பாரம்பரிய மருத்துவ முறைகள் குறித்தும் உலகளவில் பெருந்தொற்று விழிப்புணர்வை ஏற்படுத்தி இருப்பதாக அவர் கூறினார். பிரதமர் திரு நரேந்திர மோடி தொடர்ந்து வலியுறுத்தும் யோகா, ஆயுர்வேதம் போன்ற முறைகளில் முன்னெப்போதையும்விட மக்களிடையே அதிக நம்பிக்கை தற்போது ஏற்பட்டிருப்பதாக அவர் குறிப்பிட்டார்.
இந்திய பொது நிர்வாக நிறுவனத்தில் “உயிரை அறியும் விஞ்ஞானம்- உடல்நலத்திற்கு தொழில்நுட்பங்கள்” என்ற தலைப்பில் சத்குரு ஜக்கி வாசுதேவ்-உடன் இன்று நடைபெற்ற கலந்துரையாடல் நிகழ்ச்சியில் அவர் இதனைத் தெரிவித்தார். பொது முடக்கக் காலத்தில் ஏராளமான மக்கள் நோய் எதிர்ப்பு சக்தியை மேம்படுத்துவதற்காக மட்டுமல்லாமல் தனிமை, கவலையைப் போக்குவதற்காகவும் யோகா பயிற்சியை மேற்கொண்டதாக அவர் தெரிவித்தார். கொவிட் நோய் தொற்றுக்குப் பிந்தைய காலத்திலும் இதனை அவர்கள் தொடர்வார்கள் என்றும் அவர் குறிப்பிட்டார்.
கடுமையான நம்பிக்கை முறைகளைப் பின்பற்றாத நாடாக இந்தியா எப்போதும் திகழ்வதாக தமது உரையில் சத்குரு ஜக்கி வாசுதேவ் கூறினார். பலத்தால் வெற்றி பெறும் கலாச்சாரம் இந்தியாவில் எப்போதும் இல்லை என்றும் எனினும், தேடுதலுக்கான பகுதியாக இந்தியா எப்போதும் விளங்குவதாகக் குறிப்பிட்ட அவர், நமது குடியரசு தழைப்பதற்கு நாம் இதனைத் தொடர்ந்து பேணி காக்க வேண்டும் என்று வலியுறுத்தினார்.
இந்த நிகழ்ச்சியில் அலகாபாத் உயர் நீதிமன்ற நீதிபதி திரு எம் என் பண்டாரி, இந்திய பொது நிர்வாக நிறுவனத்தின் துணைத்தலைவர் திரு சேகர் தத், இயக்குநர் திரு எஸ் என் திரிபாதி உள்ளிட்டோர் கலந்து கொண்டனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1687294
பிரதமர் அலுவலகம்
ஐக்கிய அரபு அமீரகத்தின் வெளியுறவு அமைச்சர், பிரதமர் மோடியை சந்தித்தார்
அரசு முறைப் பயணமாக இந்தியா வந்துள்ள ஐக்கிய அரபு அமீரகத்தின் வெளியுறவு அமைச்சர் ஷேக் அப்துல்லா பின் சயீத் அல் நஹ்யான் இன்று  காலை பிரதமர் திரு நரேந்திர மோடியை சந்தித்தார்.
ஐக்கிய அரபு அமீரகத்தின் அதிபர் மற்றும் பட்டத்து இளவசரின் வாழ்த்துக்களையும், பாராட்டுக்களையும் வெளியுறவு அமைச்சர் தெரிவித்தார்.
ஐக்கிய அரபு அமீரகத்திற்குத் தமது முந்தைய பயணத்தின் போது அளிக்கப்பட்ட அன்பான வரவேற்பையும், விருந்து உபசாரத்தையும், நினைவு கூர்ந்த பிரதமர், அதிபர் மற்றும் பட்டத்து இளவரசர் உடல் ஆரோக்கியத்திற்கும், மகிழ்ச்சிக்கும், அனைத்து வெற்றிகளுக்கும் தமது நல்வாழ்த்துக்களைத் தெரிவிக்குமாறு வெளியுறவு அமைச்சரிடம் கேட்டுக்கொண்டார்.
இந்தியா – ஐக்கிய அரபு அமீரகத்தின் உறவுகள் எப்போதும் நல்ல நிலையில் இருந்திருப்பதை வெளியுறவு அமைச்சர் சுட்டிக்காட்டினார். இரு நாடுகளின் மக்கள் பரஸ்பரம் பயனடைவதற்கும், இந்த மண்டலத்தில் அமைதி, வளம் மற்றும் நிலைத்தன்மைக்கும் இருதரப்பு ஒத்துழைப்பை விரிவாக்கும் ஐக்கிய அரபு அமீரகத்தின் தொலைநோக்குப் பார்வையையும் அவர் வெளிப்படுத்தினார்.
வர்த்தகம் மற்றும் பொருளாதாரம், எரிசக்தி, சுற்றுலா, மக்களோடு மக்கள் தொடர்பு உள்ளிட்ட அனைத்துத் தளங்களிலும், ஒத்துழைப்பை உயர்நிலைக்குக் கொண்டுசெல்ல ஐக்கிய அரபு அமீரகத்துடன் பணியாற்ற தமது வலுவான உறுதிப்பாட்டை பிரதமர் வலியுறுத்தினார்.
-----
(Visitor Counter : 113
உள்துறை அமைச்சகம்
நாகாலாந்து அமைதி உடன்படிக்கைகள் நீட்டிப்பு
மத்திய அரசுக்கும், நாகாலாந்து தேசிய சோசலிச கவுன்சில் , நாகாலாந்து தேசிய சோசலிச மறுசீரமைப்புக் கவுன்சில் , நாகாலாந்து தேசிய சோசலிஸ்ட் கவுன்சில் காங்கோ  ஆகிய பிரிவுகளுக்கும் இடையே சண்டை நிறுத்த உடன்படிக்கைகள் அமலில் உள்ளன.
இந்த உடன்படிக்கைகளை மேலும் ஓராண்டுக்கு நீட்டிக்க முடிவு செய்யப்பட்டுள்ளது. இதற்கான ஒப்பந்தங்கள் நேற்று கையெழுத்திடப்பட்டது. இந்தப் புதிய ஒப்பந்தத்தின்படி, என்எஸ்சிஎன்/என்கே மற்றும் என்எஸ்சிஎன்/ஆர் ஆகியவற்றுடனான சண்டை நிறுத்த ஒப்பந்தம் 2022 ஏப்ரல் 28 முதல் 2023 ஏப்ரல் 27 வரையிலும், என்எஸ்சிஎன்/கே-வுடனான ஒப்பந்தம் 2022 ஏப்ரல் 18 முதல் 2022 ஏப்ரல் 17 வரையிலும் நீட்டிக்கப்பட்டுள்ளது.
நிதி அமைச்சகம்
திருச்சி, சென்னையைச் சேர்ந்த வருமானவரித்துறை மற்றும் சுங்க அதிகாரிகள் உட்பட 29 பேருக்கு குடியரசுத் தலைவர் விருது
குடியரசு தினவிழாவை முன்னிட்டு, மத்திய நேரடி வரிகள் மற்றும் சுங்கத்துறையில் சிறப்பாக பணியாற்றிய அதிகாரிகளுக்கு குடியரசுத் தலைவர் விருதுகள் வழங்கப்படும். குடியரசுத் தினத்துக்கு முதல் நாள் இந்த விருதுகள் அறிவிக்கப்படும்.
இந்தாண்டு 29 அதிகாரிகள் / ஊழியர்கள் இந்த விருதுக்கு தேர்வு செய்யப்பட்டுள்ளனர்.
1. திரு. ஏ வெங்கடேஷ் பாபு, உதவி ஆணையர், சுங்கத்துறை, திருச்சி.
2. திரு ஆனந்த் குமார் சவலம், உதவி ஆணையர், சுங்கத்துறை, சென்னை.
3. திருமதி எல் அபர்னா, கண்காணிப்பாளர், மத்திய ஜிஎஸ்டி, சென்னை;
4. திரு.எஸ். கல்யாணி சுந்தரி நாகராஜன், மூத்த புலனாய்வு அதிகாரி, ஜிஎஸ்டி புலனாய்வு இயக்குனரகம், கோவை மண்டல பிரிவு;
5. திரு கருணாகரன், மூத்த புலனாய்வு அதிகாரி, வருவாய் புலனாய்வுத்துறை இயக்குனரகம், சென்னை.
6. திரு. வி.பாலாஜி, மூத்த புலனாய்வு அதிகாரி, வருவாய் புலனாய்வு இயக்குனரகம், சென்னை.
இவர்கள் உட்பட 29 பேருக்கு குடியரசுத் தலைவர் விருதுகள் அறிவிக்கப்பட்டுள்ளன. அவர்களின் விவரங்களை கீழ்கண்ட இணைப்பில் காணவும். https://pib.gov.in/PressReleasePage.aspx?PRID=1792543
வெளியுறவுத்துறை அமைச்சகம்
அயல்நாடு-வாழ் இந்தியர் திருமணப் பதிவு மசோதா 2019-ஐ அறிமுகம் செய்வதற்கு மத்திய அமைச்சரவை ஒப்புதல்
இந்திய குடிமக்கள், குறிப்பாக பெண்கள், தமது அயல்நாடு வாழ் இந்திய கணவர்களால் சுரண்டப்படுவதிலிருந்து தடுத்து பாதுகாப்பு அளிப்பதற்கும், இந்த திருமணங்களில் அதிகப் பொறுப்புணர்வை உருவாக்குவதற்காகவும், அயல்நாடு வாழ் இந்தியர் திருமணப் பதிவு மசோதா 2019-ஐ அறிமுகம் செய்வதற்கு பிரதமர் திரு நரேந்திர மோடி தலைமையிலான மத்திய அமைச்சரவை ஒப்புதல் அளித்துள்ளது.
தவறிழைக்கும் என் ஆர் ஐ துணைவர்களுக்கு எதிராகவும், அதிகப் பொறுப்புணர்வை உருவாக்கவும், அயல்நாடு வாழ் இந்தியர்களை திருமணம் செய்யும் இந்திய குடிமக்களுக்கு சுரண்டலில் இருந்து பாதுகாப்பு அளிக்கவும், வகை செய்வதற்காக சட்ட ரீதியான கட்டமைப்பைத் திருத்துவதற்கு இந்த மசோதா வழிவகுக்கும்.
இந்த மசோதாவை நிறைவேற்றிய பின்பு, அயல்நாடு வாழ் இந்தியர்களின் திருமணங்கள் இந்தியாவிலோ அல்லது இந்திய தூதரகத்திலோ பதிவு செய்யப்படும். மேலும் பாஸ்போர்ட் சட்டம் 1967 மற்றும் குற்றவியல் நடைமுறை விதி 1973 ஆகியவற்றில் தேவையான மாற்றங்கள் செய்யப்படும்.
சாலைப் போக்குவரத்து மற்றும் நெடுஞ்சாலைத்துறை அமைச்சகம்
இந்தியாவுக்கும் ஆஸ்திரியாவுக்கும் இடையேயான புரிந்துணர்வு ஒப்பந்தத்திற்கு மத்திய அமைச்சரவை ஒப்புதல்
சாலை உள்கட்டமைப்புத் துறையில் இந்திய சாலைப்போக்குவரத்து மற்றும் நெடுஞ்சாலைத்துறை மற்றும் ஆஸ்திரியாவின் போக்குவரத்து, கண்டுபிடிப்பு மற்றும் தொழில்நுட்ப நடுவண் அமைச்சகத்திற்கும் இடையேயான தொழில்நுட்ப ஒத்துழைப்புக்கான புரிந்துணர்வு ஒப்பந்தத்திற்கு பிரதமர் திரு நரேந்திரமோடி தலைமையிலான மத்திய அமைச்சரவை ஒப்புதல் அளித்துள்ளது
தாக்கம் :
இரு நாடுகளுக்கு இடையே சாலைப் போக்குவரத்து, சாலை / நெடுஞ்சாலை உள்கட்டமைப்பு வசதி, மேலாண்மை மற்றும் நிர்வாகம், சாலைப்பாதுகாப்பு மற்றும் அறிவுசார்ந்த போக்குவரத்து முறை ஆகிய துறைகளில் ஒத்துழைப்பிற்கான பயனுள்ள கட்டமைப்பை உருவாக்குவதே புரிந்துணர்வு ஒப்பந்தத்தின் நோக்கமாகும்.
இந்தப் புரிந்துணர்வு ஒப்பந்தம் இரு நாடுகளுக்கு இடையேயான நீண்ட உறவுகளை முன்னெடுத்துச் சென்று வலுப்படுத்துவதோடு, இந்தியக் குடியரசுக்கும் ஆஸ்திரியக் குடியரசுக்கும் இடையேயான வர்த்தகம் மற்றும் மண்டல ஒருமைப்பாட்டை மேம்படுத்த உதவும்.
சிறப்பு சேவைகள் மற்றும் கட்டுரைகள்
2023 ஆகஸ்ட் 6 அன்று நடைபெறும் 'இந்தியாவில் மின்னணு மற்றும் கணினிகளின் எதிர்காலம்' குறித்த கருத்தரங்கிற்கு பதிவு செய்ய சென்னை ஐ.ஐ.டி. அழைப்பு விடுத்துள்ளது
சென்னை ஐ.ஐ.டி.,  பிரவர்தக் டெக்னாலஜிஸ் அறக்கட்டளை ஆகியவை 'ஆர்.ஐ.எஸ்.சி-V பாதையின் மூலம் இந்தியாவில் மின்னணுவியலின் எதிர்காலத்தை' வெளிப்படுத்தும் ஒரு நாள் நிகழ்வான 'டிஜிட்டல் இந்தியா ஆர்.ஐ.எஸ்.சி-V' கருத்தரங்கில் பங்கேற்க மாணவர்கள், தொழில் வல்லுநர்கள் மற்றும் ஆராய்ச்சியாளர்களுக்கு அழைப்பு விடுத்துள்ளன. தரமணியில் உள்ள சென்னை ஐஐடி ஆராய்ச்சிப் பூங்காவில் ஆகஸ்ட் 6 அன்று இக்கருத்தரங்கம் நடைபெற உள்ளது.
இந்தியாவில் வளர்ந்து வரும் ஆர்.ஐ.எஸ்.சி-V சுற்றுச்சூழல் அமைப்பு பற்றிய நுண்ணறிவைப் பெற இது ஒரு நல்ல தளமாகும். இது குறைந்த இருக்கைகளைக் கொண்ட நிகழ்வு. பதிவு மற்றும் பங்கேற்புக்குக் கட்டணம் இல்லை. கருத்தரங்கிற்கான பதிவு தொடங்கியுள்ளது. ஆர்வமுள்ளவர்கள் பின்வரும் இணைப்பின் மூலம் பதிவு செய்யலாம் - https://pravartak.org.in/dirv_tech_confluence_registration
மத்திய அரசின் மின்னணு, தகவல் தொழில்நுட்பம், திறன் மேம்பாடு மற்றும் தொழில்முனைவோர் அமைச்சக இணை அமைச்சர் திரு ராஜீவ் சந்திரசேகர், ஆர்.ஐ.எஸ்.சி-V ஐ.எஸ்.ஏ-யை அடிப்படையாகக் கொண்ட உள்நாட்டிலேயே வடிவமைக்கப்பட்ட முதலாவது நுண்செயலியான 'சக்தி'யை உருவாக்கிய சென்னை ஐ.ஐ.டி. இயக்குநர் பேராசிரியர் வி.காமகோடி ஆகியோர் இந்த நிகழ்வில் பிற முக்கிய பிரமுகர்களுடன் உரையாற்ற உள்ளனர்.
இந்த கருத்தரங்கில் கல்வியாளர்கள் மற்றும் தொழில் வல்லுநர்களின் நுண்ணறிவு தொழில்நுட்ப சொற்பொழிவுகள், உள்நாட்டு ஆர்.ஐ.எஸ்.சி-V செயலிகளை வெளிப்படுத்தும் அரங்குகள், ஈர்ப்புமிக்க ஹேக்கத்தான் முடிவு மற்றும் சிறப்பு முதலீட்டாளர் அமர்வு ஆகியவை இடம்பெறும்.
சிறுபான்மையினர் நலன் அமைச்சகம்
"வேற்றுமையில் ஒற்றுமை" எனும் பிணைப்பை எந்த வகையிலும் பலவீனப்படுத்த இந்தியாவின் கலாச்சாரம், மரபுகள் மற்றும் அரசியலமைப்பு அனுமதிக்கவில்லை: மத்திய சிறுபான்மையினர் விவகாரங்கள் அமைச்சர் திரு முக்தார் அப்பாஸ் நக்வி
"வேற்றுமையில் ஒற்றுமை" எனும் பிணைப்பை எந்த வகையிலும் பலவீனப்படுத்த இந்தியாவின் கலாச்சாரம், மரபுகள் மற்றும் அரசியலமைப்பு அனுமதிக்கவில்லை என்று மத்திய சிறுபான்மையினர் விவகாரங்கள் அமைச்சர் திரு முக்தார் அப்பாஸ் நக்வி கூறினார்.
பாரதிய பவுத்த சங்கத்தால் புதுதில்லியில் இன்று ஏற்பாடு செய்யப்பட்ட
“சமூக நல்லிணக்கம் மற்றும் பெண்கள் அதிகாரம் மற்றும் பண்டிட் தீன் தயாள் ஸ்மிருதி சம்மான் திட்டம்” நிகழ்ச்சியில் உரையாற்றிய அவர், உள்ளடக்கிய வளர்ச்சிக்கு பல தடைகள் வந்த போதிலும், "வேற்றுமையில் ஒற்றுமை" என்ற நமது பலம் நாடு வளமிக்க பாதையில் முன்னேறுவதை உறுதி செய்துள்ளது என்றார்.
நாடு தனது 75-வது சுதந்திர தினத்தை கொண்டாடுகிறது என்று கூறிய திரு நக்வி, நாம் சுதந்திரத்தை கொண்டாடும் அதே வேளையில், "பிரிவினையின் கொடூரங்களையும்" நாம் நினைவில் கொள்ள வேண்டும் என்றார். "பிரிவினையின் கொடுமைகளுக்கு" யார் காரணம் என்பதை நாம் நினைவில் கொள்ள வேண்டும், குறுகிய எண்ணம் கொண்ட அரசியல் சுயநலன்களுக்காக இந்தியாவின் நலன்களை தியாகம் செய்ய யார் சதி செய்தார்கள் என்பதை நாம் நினைவில் கொள்ள வேண்டும் என்று அவர் கூறினார்.
ஆன்மீக மனிதநேயம் மற்றும் கர்மா சார்ந்த வாழ்க்கை பற்றிய பகவான் கவுதம புத்தரின் நோக்கம் நிறைந்த செய்தி முழு மனிதகுலத்திற்கும் இன்றும் பொருத்தமானது என்று அமைச்சர் கூறினார். அனைத்து முரண்பாடுகளையும் அழிப்பதன் மூலம் உள் அமைதி மற்றும் சுய-திறனின் பாதையை ஆன்மீக தன்னம்பிக்கை பற்றிய அவரது போதனைகள் நமக்குக் காட்டுகின்றன என்று அமைச்சர் கூறினார்.
தன்னம்பிக்கை நிறைந்த ஒருங்கிணைந்த சமுதாயம் குறித்த பகவான் கவுதம புத்தரின் போதனைகள் கொரோனா காலத்தின் போது ஒட்டுமொத்த மனிதகுலத்திற்கும் அர்த்தமுள்ள மற்றும் துல்லியமான வழிகாட்டுதலையும் உறுதியையும் தந்ததாக அவர் கூறினார். பகவான் புத்தரின் போதனைகள் பெரும்பாலும் சமூக மற்றும் கலாச்சார சிக்கல்களுக்கான தீர்வுடன் தொடர்புடையவை, நூற்றுக்கணக்கான ஆண்டுகள் பழமையான அவரது போதனைகள் மற்றும் கொள்கைகள் இன்றும் பொருத்தமானவை என்று திரு நக்வி கூறினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1760595
(Visitor Counter : 340
எஃகுத்துறை அமைச்சகம்
மாறும் சூழ்நிலைகளை எதிர்கொள்ளும் திறன் தேசிய கனிம மேம்பாட்டு நிறுவனத்திற்கு உண்டு: என்எம்டிசி தலைவர்
எஃகு அமைச்சகத்தின் கீழ் இயங்கும் தேசிய கனிம மேம்பாட்டு நிறுவனத்தின்  63-வது வருடாந்திர பொதுக்குழு கூட்டம் நேற்று நடைபெற்ற நிலையில், கடினமான காலங்களில் நிறுவனத்தின் சிறப்பான செயல்பாடுகள் குறித்த முக்கிய தகவல்கள் பகிர்ந்துகொள்ளப்பட்டன.
காணொலி மூலம் உரையாற்றிய நிறுவனத்தின் தலைவரும் நிர்வாக இயக்குநருமான திரு சுமித் தேப், எஃகு தேவையில் மாற்றத்தை ஏற்படுத்தும் சில முக்கிய போக்குகளை பெருந்தொற்று துரிதப்படுத்தியுள்ளதாக கூறினார். "டிஜிட்டல்மயமாக்கல், தானியங்கி மயமாக்கல், உள்கட்டமைப்பு முன்முயற்சிகள், நகர்ப்புற மையங்களின் மறுசீரமைப்பு மற்றும் எரிசக்தி மாற்றம் போன்ற விரைவான வளர்ச்சி நடவடிக்கைகளிலிருந்து அற்புதமான வாய்ப்புகளை இரும்பு மற்றும் எஃகு தொழில் காணும். மாறும் சூழ்நிலைகளை எதிர்கொண்டு தொடர்ந்து வளர்ச்சி பாதையில் பயணிக்கும் திறன் தேசிய கனிம மேம்பாட்டு நிறுவனத்திற்கு உண்டு,” என்று அவர் கூறினார்.
இதுவரை இல்லாத அளவிலான விற்றுமுதலான ரூ 15,370 கோடி உள்ளிட்ட 21-ம் நிதியாண்டில் என்எம்டிசியின் பல்வேறு சாதனைகளை திரு தேப் பகிர்ந்து கொண்டார்,
இந்தியாவின் மிகப்பெரிய இரும்பு தாது சுரங்க நிறுவனமான என்எம்டிசி, உள்நாட்டு தேவையின் எதிர்பாராத அதிகரிப்பை சந்திக்க தயாராக இருந்ததோடு, விரைவான மீட்சிக்கான அரசின் முனைப்பான நடவடிக்கைகளின் ஆதரவை பெற்றது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1759960
ஆயுஷ்
நாட்டின் சுகாதார சேவைகள் வழங்கல் அமைப்பில் ஆயுஷை ஒருங்கிணைப்பதற்காக சுகாதாரம் மற்றும் ஆயுஷ் அமைச்சகங்கள் இணைந்து பணியாற்றவுள்ளன
பொது சுகாதார அமைப்பில் ஆயுஷ் முறையை ஒருங்கிணைப்பதற்கான பணிகளை வலுப்படுத்துவதற்காக ஆயுஷ் அமைச்சகம் மற்றும் சுகாதாரம் மற்றும் குடும்ப நலன் அமைச்சகங்களின் அமைச்சர்கள், செயலாளர்கள் மற்றும் இதர மூத்த அதிகாரிகளுக்கிடையேயான உயர்மட்ட கூட்டம் ஒன்று நிர்மான் பவனில் இன்று நடைபெற்றது.
சுகாதாரம் மற்றும் குடும்ப நலன் அமைச்சர் திரு மன்சுக் மாண்டவியா மற்றும் ஆயுஷ் அமைச்சர் திரு சர்பானந்த் சோனோவால் தலைமையில், பிரதமர் திரு நரேந்திர மோடி எதிர்பார்த்தவாறு நாட்டின் சுகாதார சேவைகள் வழங்கல் அமைப்பில் ஆயுஷை ஒருங்கிணைப்பதற்கான விரிவான அணுகலை முறைப்படுத்தி செயல்படுத்த இரு அமைச்சகங்களும் உறுதியேற்றன. நவீன மருத்துவம் மற்றும் நாட்டின் பாரம்பரிய சுகாதார அமைப்புகளை ஒருங்கிணைப்பதற்காக சிறப்பான செயல்முறை நடைமுறைபடுத்தப்பட்டுள்ளது.
கூட்டத்தில் பேசிய திரு மன்சுக் மாண்டவியா, ஒன்றுபட்ட செயல்பாட்டை முன்னெடுத்து செல்லவும், இரு அமைச்சகங்களின் முழு ஒருங்கிணைப்பை அனைத்து மட்டங்களில் செயல்படுத்தவும் மாதமொரு முறை ஆய்வு செய்யப்படும் என்று கூறினார்.
இந்த முன்னெடுப்பின் முக்கியத்துவம் குறித்து பேசிய திரு சோனோவால், இரு அமைச்சகங்களும் கைக்கோர்த்து ஒன்றிணைந்து பணியாற்றி பிரதமர் கூறியுள்ளபடி மக்களுக்கு சிறப்பான சுகாதார சேவைகளை வழங்கும் என்றார். “இது தொடர்பாக அனைத்து மாநிலங்களின் சுகாதார அமைச்சர்களுடனும் ஆலோசிக்கப்படும்,” என்று அவர் கூறினார்.
சுகாதார இணை அமைச்சர் டாக்டர் பாரதி பிரவீன் பவார் மற்றும் ஆயுஷ் இணை அமைச்சர் டாக்டர் முஞ்சப்பாரா மகேந்திரபாயும் இக்கூட்டத்தில் கலந்து கொண்டு ஆலோசனைகளை வழங்கினர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1745204
-----
(Visitor Counter : 170
நிதி அமைச்சகம்
முறைகேடான வழியில் சுமார் ரூ.61 கோடி ஜிஎஸ்டி வரி திரும்ப பெற்று ஏற்றுமதி நிறுவனங்கள் மோசடி : ஜிஎஸ்டி புலனாய்வு இயக்குனரகம் கண்டுபிடிப்பு
செயல்படாத அல்லது போலி நிறுவனங்களிடம் இருந்து வாங்காத பொருட்களுக்கு ரசீது பெற்று, அதன் மூலம் உள்ளீட்டு வரிப் பணத்தை , ஏற்றுமதி நிறுவனங்கள் திரும்ப பெற்று, அரசுக்கு இழப்பீட்டை ஏற்படுத்தியது குறித்து ஜிஎஸ்டி புலனாய்வு பிரிவு அதிகாரிகள்  தகவல் திரட்டினர். ஏற்றுமதி செய்யப்பட்ட பொருட்களுக்கு ஐஜிஎஸ்டி செலுத்த இந்த ஐடிசி பயன்படுத்தப்பட்டு, பின்னர் பணம் திரும்ப பெறப்பட்டுள்ளது. வரி செலுத்தப்படாத பொருட்களுக்கு, ஐடிசி பெற்றதோடு, அதை ஏற்றுமதி செய்யப்பட்ட பொருட்களுக்கு ஒருங்கிணைந்த ஜிஎஸ்டி வரி  செலுத்தவும் பயன்படுத்தப்பட்டு ரீபண்ட் பெறப்பட்டுள்ளது. இதனால் மத்திய அரசுக்கு இரட்டை இழப்பு ஏற்பட்டுள்ளது. திரும்ப பெறப்பட்ட ஐஜிஎஸ்டி தொகையின் மதிப்பு சுமார் ரூ.61 கோடி என மதிப்பிடப்பட்டுள்ளது.
இந்த மோசடியில் ஈடுபட்ட ஏற்றுமதி நிறுவனங்கள் மற்றும் அவற்றின் உரிமையாளர்களின் வீடுகளில் டிஜிஜிஐ அதிகாரிகள் கடந்த மார்ச் மாதம் 6ம் தேதி சோதனை நடத்தினர். இந்த ஏற்றுமதியாளர்களுக்கு சப்ளை நிறுவனங்கள், பொருட்களை வழங்காமல் ரசீதுகளை மட்டுமே வழங்கியுள்ளது கண்டுபிடிக்கப்பட்டது. இந்த போலி ரசீதுகளுக்கான ஐடிசியை ஏற்றுமதியாளர்கள் பெற்றுள்ளனர் மற்றும் அந்த பொருட்கள் ஏற்றுமதி செய்யப்பட்டதாக கணக்கு காட்டப்பட்டு அரசிடமிருந்து ரீபண்ட் பெற்றுள்னர். இதையடுத்து இந்த ஏற்றுமதி நிறுவனங்களின் உரிமையாளர்களை டிஜிஜிஐ அதிகாரிகள் கடந்த மார்ச் 6ம் தேதி கைது செய்தனர். ஆனால், லூதியானாவைச் சேர்ந்த சப்ளை நிறுவனத்தின் உரிமையாளர் தொடர்ந்து தலைமறைவாக இருந்துள்ளார். அவருக்கு பலமுறை சம்மன் அனுப்பியும் ஆஜராகவில்லை. இவர் பொருளாதார குற்றங்களில் தொடர்ச்சியாக ஈடுபட்டவர் என தெரியவந்தது. இதற்கு முன்பு வர்த்தக மோசடி வழக்கில், இவரை காபிபோசா சட்டத்தின் கீழ் வர்த்தக புலுனாய்வுத்துறை கைது செய்துள்ளது.
இவர் சிம்லாவில் உள்ள புகழ்பெற்ற 5 நட்சத்திர விடுதியில் தங்கியிருப்பதாக, கிடைத்த தகவலையடுத்து, அந்த நபரை கடந்த 7ம் தேதி காலை கைது செய்யப்பட்டார். அவரை தில்லி திகார் சிறையில் 14 நாட்கள் காவலில் வைக்க நீதிமன்றம் உத்தரவிட்டது.
இது தொடர்பாக மேலும் விசாரணை நடக்கிறது.
மேலும் விவரங்களுக்கு இந்த ஆங்கில செய்தியை பார்க்கவும்:
https://pib.gov.in/PressReleasePage.aspx?PRID=1662983
----
(Visitor Counter : 133
பிரதமர் அலுவலகம்
முன்னாள் பிரதமர் திரு மொரார்ஜி தேசாயை பிரதமர் நினைவு கூர்ந்துள்ளார்
முன்னாள் பிரதமர் திரு மொரார்ஜி தேசாயை பிரதமர் திரு நரேந்திர மோடி நினைவு கூர்ந்துள்ளார்.
“நமது முன்னாள் பிரதமர் திரு மொரார்ஜி தேசாயை நினைவுகூர்கிறேன். அவரது நீண்டகால மக்கள் சேவையில் இந்தியாவின் வளர்ச்சிக்காக அவர் அயராது பணியாற்றினார். அவரது குறை கூற இயலாத நேர்மைக்கும், ஜனநாயகத்திற்கான உறுதியான அர்ப்பணிப்பிற்கும் அவர் பெயர் பெற்றவர்.”
இவ்வாறு பிரதமர் தமது சுட்டுரைச் செய்தியில் தெரிவித்துள்ளார்.